{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o Eksperimentalnom kurikulumu nastavnoga predmeta Društvo i zajednica za osnovne škole"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Vesna Trope","Nacrt Eksperimentalnog kurikuluma nastavnoga predmeta Društvo i zajednica za osnovne škole","Poštovani,\npodržavam kurikulum nastavnog predmeta Društvo i zajednica za OŠ jer sam mišljenja da je potrebno učenike postupno uvoditi u funkcioniranje zajednice i ulogu pojedinca u zajednici. Iz predloženog kurikuluma je vidno da se mnogi ishodi preklapaju s ishodima Prirode i društva te se nadam da će to biti usklađeno. Mišljenja sam da nećemo dobiti na kvaliteti provedbe ovog predmeta ako se to ne učini. Naime, ishodi Prirode i društva su zahtjevni i ako bi u tom predmetu došlo do rasterećenja u korist DIZ-a, tada bi se i jedan i drugi predmet mogli kvalitetnije odraditi.  Ima još prostora za izmjene i dopune nakon i tijekom eksperimentalne provedbe.","Primljeno na znanje","Zahvaljujemo na sudjelovanju u savjetovanju sa zainteresiranom javnošću. \nNastavni predmeti Priroda i društvo te Priroda su unutar Eksperimentalnog programa predloženi za provedbu tako da se sistematiziraju i formiraju kroz dva nova nastavna predmeta nazvana Prirodoslovlje (1. - 6.r.) te Društvo i zajednica (1. - 4.r.)."]
[2,"Kata Vulić","Nacrt Eksperimentalnog kurikuluma nastavnoga predmeta Društvo i zajednica za osnovne škole","Poštovani,\npodržavam odgojno-obrazovne ciljeve nastavnog predmeta Društvo i zajednica. Imajući u vidu organizacijska područja predmetnog kurikuluma, mišljenja sam da bi bilo primjerenije koncept A i B provoditi u nižim razredima, a koncept C- Pojedinac u društvu i zajednici provoditi u višem razredu Osnovne škole.\nUčenici od petog do osmog razreda mogu na aktivniji način primijeniti vještine stečene učenjem nastavnog predmeta, te tako oblikovati osobni sustav vrijednosti, stavova i uvjerenja. Nemoguće je od učenika nižih razreda očekivati da razumiju prava i odgovornosti pojedinca u zajednici, a cilj je imati aktivnog sudionika javnog života lokalne, nacionalne i globalne zajednice.","Nije prihvaćen","Zahvaljujemo na sudjelovanju u savjetovanju sa zainteresiranom javnošću. \nDosadašnja nastavna praksa i pedagoški rad s učenicima pokazali su da se već od najranije dobi može kod učenika razvijati osobna odgovornost i odgovornost u zajednici važna za život pojedinca u društvu i zajednici. Odgojno-obrazovni ishodi u konceptu Pojedinac u društvu i zajednici prilagođeni su dobi učenika razredne nastave što je vidljivo iz preporuka za usvajanje odgojno-obrazovnih ishoda."]
[3,"VEDRAN LAKOVIĆ","Nacrt Eksperimentalnog kurikuluma nastavnoga predmeta Društvo i zajednica za osnovne škole","Poštovani,\n\nne podržavam uopće ovaj kurikulum jer je površno zamišljen i nametnut. \n\nLp,\n\nVedran Laković","Primljeno na znanje","Zahvaljujemo na sudjelovanju u savjetovanju sa zainteresiranom javnošću."]
[4,"IVAN LUKA SABOLOVIĆ","Nacrt Eksperimentalnog kurikuluma nastavnoga predmeta Društvo i zajednica za osnovne škole,\nD. Odgojno-obrazovni ishodi, sadržaji i razine usvojenosti po razredima i organizacijskim područjima ","Smatram da je ovaj predmet nepotreban jer se većina navedenih odgojno-obrazovnih ishoda obrađuje u sklopu Prirode i društva, a oni koji se ne obrađuju mogu se uklopiti u Prirodu i društvo (za tih 35 sati godišnje može se povećati satnica Prirode ukoliko je potrebno).","Nije prihvaćen","Zahvaljujemo na sudjelovanju u savjetovanju sa zainteresiranom javnošću. \nNastavni predmeti Priroda i društvo te Priroda su unutar Eksperimentalnog programa predloženi za provedbu tako da se sistematiziraju i formiraju kroz dva nova nastavna predmeta nazvana Prirodoslovlje (1. - 6.r.) te Društvo i zajednica (1. - 4.r.)."]
[5,"DINKO MARIN","D. Odgojno-obrazovni ishodi, sadržaji i razine usvojenosti po razredima i organizacijskim područjima ,\nOdgojno-obrazovni ishodi u 4. razredu osnovne škole – 35 sati  ","Preporučam u dokumentu koristiti umjesto pojma Panonska pojam Panonsko-peripanonska koji je ispravniji i odnosi se na prostor od granice sa Slovenijom na zapadu do granice sa Srbijom na istoku  Panonsko - peripanonska Hrvatska se dijeli na Panonsku koja je na istoku Hrvatske  uglavnom obuhvaća tradicijsku regiju Slavonije i Baranje, a peripanonska tradicijske regije Banovine, Hrvatskog zagorja,  Međimurja, Moslavine.","Nije prihvaćen","Zahvaljujemo na sudjelovanju u savjetovanju sa zainteresiranom javnošću. \nU kurikulumu nastavnoga predmeta Geografija u petome je razredu prema načelu postupnosti imenovana prirodnogeografska regija Hrvatske Panonska Hrvatska. Važno je da učenici najmlađe dobi spoznaju pripadnost dijela Hrvatske Panonskoj nizini i imenovanje prirodnogeografske regije prema toj nizini. Taj je pristup primijenjen i u kurikulumu nastavnog predmeta Društvo i zajednica jer je ime subregije Peripanonska Hrvatska presloženo za razrednu nastavu. U nastavku obrazovanja učenici upoznaju fizičkogeografska obilježja pravoga panonskoga i peripanonskoga prostora pa se primjenjuje i složenija regionalizacija i ime subregije Peripanonska Hrvatska."]